**Minuta intalnire Consortiul Regional de Inovare 28.02.2017 Iasi**

La intalnire au fost prezenti:

* 32 membri titulari ai Consortiului din total 36 membri
* 2 reprezentanti ai ADR Nord-Est: Gabriela Macoveiu-Director Comunicare, Cooperare si Dezvoltarea Afacerilor, coordonator RIS3 Nord-Est, Agatha Filimon – expert Birou Marketing regional, coordonator relatia cu mediul academic regional

Agenda intalnirii a continut urmatoarele subiecte:

* prezentare proces selectie candidaturi si componenta aprobata de catre Consiliul pentru Dezvoltare Regionala Nord-Est a Consortiului Regional de Inovare (ppt atasat)
* Analiza si aprobare Regulament de Organizare si Functionare (document atasat)
* Analiza si culegere propuneri imbunatatire Document Cadru Regional pentru Axa 1 POR 2014-2020 (centralizator propuneri colectate pana la data de 21.02.2017)
* Stabilirea unui reprezentant din CRI, din categoria autoritati publice locale, pentru a reprezenta Regiunea Nord-Est in grupul de lucru de nivel inalt (high level working group) in cadrul initiativei RegioTex(prezentare atasata).

1. Dupa prezentarea pe scurt de catre ADR Nord-Est a procesului de selectie de candidaturi s-a trecut la prezentarea membrilor Consortiului Regional de Inovare(CRI), prilej cu care fiecare membru si-a facut o scurta autobiografie. Dna Macoveiu a solicitat fiecarui membru sa verifice coordonatele de contact din lista cu componenta CRI, pentru ca acestea sa poata fi utilizate in comunicarea dintre ADR si membrii comisiei.
2. S-a trecut la prezentarea propunerii de Regulament de Organizare si Functionare (ROF), insistand pe acele articole care vizeaza organizarea si functionarea CRI. Nu au existat comentarii deosebite. Au fost avansate urmatoarele propuneri:
   1. introducerea unui aliniat nou la Art 6 Atributiile Consortiului Regional de Inovare „(l) ofera sprijin Consiliului pentru Dezvoltare regionala Nord-Est in privinta initaitivelor de inovare si cercetare.”
   2. Eliminarea de la Art 11. Coordonatorii sectoriali din cadrul CCA si coordonatorii grupurilor de reprezentanti ai categoriilor de organizatii reprezentate in CRI a aliniatului (b) referitor la limitarea la 1 an a mandatului acestora;
3. S-a discutat despre propunerea nominalizarii unor coordonatori de categorie din cadrul membrilor CRI. Acestia ar urma sa asigure comunicarea directa cu reprezentantul ADR intre reuniunile CRI si sa faciliteze procesul de comunicare cu ceilalti colegi omologi de categorie din CRI. S-a agreat ca la urmatoarea intalnire sa fie dedicat un timp pentru a stabili modalitatea de alegere a acestor reprezentanti.
4. Toate celealte articole ale ROF au fost aprobate.
5. In ceea ce priveste metoda de comunicare folosita cu membrii CRI, s-a mentionat ca la initativa membrilor CCA, ADR va crea o platforme on-line, unde ADR va incarca documentele aferente reuniunilor consortiului (si comisiei) si unde membrii acestor structuri vor vota sau incarca propuneri proprii. Instrumentul urmeaza a fi prezentat de ADR la urmatoarea reuniune si folosit incepand cu aceasta data in caz de aviz favorabil de catre CRI.
6. In ceea ce priveste formularea de propuneri de imbunatatire a Documentului Cadru Regional, au fost primite in intervalul de timp acordat inaintea intalnirii un numar de 13 propuneri. Continutul acestora a fost parcurs pe scurt de Dna Macoveiu urmand ca un centralizator cu toate propunerile colectate pana la data de 4.03.2.17 sa fie prezentat inclusiv membrilor CRI. In timpul intalnirii au mai fost colectate urmatoarele propuneri de imbunatatire:
   1. Universitatea de Medicina si Farmacie, Dl. Prof. Dr. Adrian Constantin Covic, Prorector cu activitatea de cercetare – cu referire la evidentierea sectorului sanatate si accentuarea actunilor de evaluare a starii de sanatate si imbatranire a populatiei; reformulare sector „servicii de sanatate si turism pentru stil de viata sanatos”; de asemenea a observat introducerea in ordinea de zi a Initiativei RegioTex si a solicitat detalii privind activitatile desfasurate deja in directia specializarii inteligente inainte de activarea CRI;
   2. Universitatea Vasile Alexandri Bacau, Dl. Prof.dr.ing Schnakovszky Carol, Rector – cu privire la valorificarea in RIS3 a expertizei proprii in domeniul transporturilor; reformulare domeniu „solutii eficiente pentru apa, energie transporturi si protectia mediului”;
   3. Universitatea Ghe Asachi Iasi, Dl Prof. Dr. Ing. Dan Cascaval, Rector – cu privire la separarea domeniilor biotehnologii de noi materiale;
   4. Clusterul Euronest, Dna Alina Popa, Director executiv – propune introducerea noilor materiale ca referinta in categoria KET in RIS3;
   5. Katty Fashion Iasi, Dna Caterina Ailiesei, Manager general si Administrator si Clusterul Astrico Nord-Est, Dl. Bogdan-Serban Stratila, Presedinte Colegiu Director – cu referire la activitatile desfasurate in domeniul textil inca din 2014 fructificate prin animarea parteneriatelor internationale pentru dezvoltarea industriei eco-sustenabile(Katty Fashion - fondator RegioTex si Reginova) si crearea Clusterului Astrico Nord-Est, astazi medaliat cu bronz de ESCA pentru activitatile sale.
   6. Universitatea Stefan cel Mare Suceava, Dl. Prof.dr.Mihai Dimian – cu privire la nevoia modificarii cadrului de reglementare privind salarizarea personalului din activitatea de cercetare si transfer tehnologic, fara de care nu se poate asigura sustenabilitatea unei structuri de transfer tehnologic.
7. In continuare Dna Macoveiu a prezentat calendarul de implementare pentru Axa 1 POR Promovarea transferului tehnologic, mentionandu-se iminenta lansarii apelului deschis pentru scrisori de intentie si explicarea rolului pe care il va avea CRI in definirea portofoliului regional de proiecte (vezi ppt atasat).
8. In incheiere s-a prezentat materialul despre initiativa RegioTex si s-a lansat invitatia catre reprezentantii autoritatilor publice locale sa faca propuneri pentru reprezentare in structura decizionala (high level group) a acestui parteneriat european de 11 regiuni. S-a agreat ca ADR sa inainteze o nota catre Consiliul Judetean Iasi pentru ca reprezentantul acestuia in CRI, Dna Afilipoaie Marieta, Director Executiv - Direcția Proiecte și Dezv. Durabilă sa primeasca mandat pentru a ne prezenta Regiunea Nord-Est.
9. Urmatoarea intalnire a fost anuntata pentru data de 28.03.2017 prilej cu care va fi discutata varianta finala a Documentului Cadru Regional si se va stabili portofoliu de proiecte pentru Axa 1 POR.

Data: 01.03.2017 Intocmit:

Agatha Filimon

Expert Birou Marketing Regional